Arvīds Ozols-Bernē
Arveds Voldemārs Ozols (dzimis 1888. gada 25. jūnijā Rīgā, miršanas datums nav zināms) bija Latvijas vieglatlēts. Startēja diska mešanas un lodes grūšanas disciplīnās. Dzimis Rīgā, Jēkaba un Paulīnes (dzimusi Freimane) Ozolu ģimenē. Pārstāvējis sporta klubu Rīgas "Unions". Piedalījies 1912. gada vasaras olimpiskajās spēlēs Stokholmā, kur lodes grūšanā ieņēmis 21. vietu ar rezultātu 10,33 m. 1910. gada Krievijas čempionātā Rīgā izcīnījis uzvaru diska mešanā (31,05 m), divas reizes bijis vicečempions lodes grūšanā (1910, 1911).